สวัสดีคะ หนูอยากทราบว่า เวลาหนูทานน้ำเย็นเข้าไป ทำไมถึงมีกลิ่นเหม็นๆเหมือนอะไรตายออกมาทางจมูกคะ บางครั้งก็เป็นกลิ่นแบบเหม็นเขียวๆ หนูสังเกตมาหลายครั้งแล้ว หรือกลิ่นมาจากลำไส้เราใหมคะ หรือว่าไซนัส คะ หนูจะไปหาแต่หนูแยกไม่ออกว่าจะต้องไปพบแพทย์ฝ่ายไหนดี
สวัสดีค่ะ อาการกลิ่นเหม็นในจมูกอาจเกิดจากการมีไซนัสอักเสบ กรดไหลย้อน การติดเชื้อในโพรงจมูก เช่น เป็นหวัด ไข้หวัดใหญ่ มีติ่งเนื้อในจมูก มีฟันผุ มีนิ่วในต่อมทอนซิลโดยโรคไซนัสอักเสบ อาการอาจพบมีน้ำมูกสีเขียวหรือสีเหลืองข้น และไหลลงคอ คัดจมูก ทำให้รับกลิ่นได้ไม่ค่อยดี มีอาการปวดบริเวณที่มีต่อมไซนัส ได้แก่ โหนกแก้ม หน้าผาก จมูกตรงระหว่างคิ้ว หัวตา ลมหายใจมีกลิ่นเหม็น มีกลิ่นปาก มีไข้ อ่อนเพลีย เป็นต้นส่วนอาการของกรดไหลย้อนนั้น มักจะมีปวดแสบร้อนหรือจุกบริเวณลิ้นปี่และหน้าอก อาหารไม่ย่อย เรอบ่อย มีน้ำรสเปรี้ยวหรือขมในคอ หรือเจ็บคอ ระคายเคืองคอ หรืออาจมีไอแห้งบ่อยๆ สะอึกบ่อยๆ คลื่นไส้หลังรับประทานอาหารได้จากอาการดังกล่าวมา แนะนำไปพบแพทย์เพื่อตรวจเพิ่มเติมอีกครั้งการดูแลตัวเองเบื้องต้น ดื่มน้ำมากๆ รับประทานยาลดน้ำมูกได้หากมีน้ำมูกมากและล้างน้ำเกลือที่จมูกช่วย รับประทานอาหารอ่อนๆไม่กินมื้อใหญ่เกินไป และไม่นอนหลังกินทันที